הוועדה המיוחדת לעניין נגיף הקורונה החדש ולבחינת היערכות המדינה למגפות ולרעידות אדמה, כנסת 23, פרוטוקול מספר 46, 2020-08-10 13:45

יפעת שאשא ביטון: אני פותחת את הדיון בנושא: צו לתיקון ולקיום תוקפן של תקנות שעת חירום (נגיף הקורונה החדש – הגבלת פעילות) (שינוי תוספת תחו) (מס' 5), התש"ף-2020.

יפעת שאשא ביטון: אנחנו בדיון הצבעה על הסרת המגבלה של סגר בסוף שבוע.

יפעת שאשא ביטון: לטעמי ולטעם חברי הוועדה זה נעשה שבועיים מאוחר ממה שחשבנו שצריך להיות אבל אני שמחה שזה קורה.

יפעת שאשא ביטון: בהקשר הזה, רצינו להעלות עוד מספר עיוותים שמתרחשים.

יפעת שאשא ביטון: אני הבטחתי לחבר הכנסת מיקי לוי לדבר על נושא התערוכות ואני רק אוסיף ואומר שגם הנושא של מוזיאוני המדע – גם הוא תלוי ועומד.

יפעת שאשא ביטון: אמרנו לכל אורך השבועיים האחרונים שאם למוזיאון מותר, אז גם מוזיאון המדע, ואנחנו יודעים שיש תו סגול להפעלה שלהם, ואם מותר חללי תצוגה פנימיים אז שיאפשרו גם חללי תצוגה חיצוניים.

יפעת שאשא ביטון: אני מקווה שגם העיוותים האלה יתוקנו.

יפעת שאשא ביטון: חבר הכנסת מיקי לוי, בבקשה.

מיקי לוי: תודה רבה, גברתי.

מיקי לוי: אני באמת רוצה לשאת עוד פעם את דגל התערוכות בגני התערוכה בתל-אביב.

מיקי לוי: גם פניתי במכתב לפרופסור גמזו והפניתי את תשומת לבו כבר לפני כשבוע.

מיקי לוי: בתערוכות שנערכות בגני התערוכה בתל-אביב עובדים 12,000 איש.

מיקי לוי: זה אומר משפחות רבות.

מיקי לוי: אם תכפילי לכל אחת רק שתיים או שלוש נפשות, כבר מדובר על מספרים אדירים.

מיקי לוי: האנשים האלה יושבים בבית.

מיקי לוי: האנשים האלה, ממוכר הסנדוויצ'ים ועד התאורן ועד השומרים בחוץ ועד המנקים וכולם, וזה טירוף הדעת.

מיקי לוי: התערוכות האלה, גברתי, אינן מיועדות לציבור הרחב.

מיקי לוי: אינני מדבר על פתיחה של תערוכות שאמורות למכור רהיטים ומקררים ומכשירי חשמל.

מיקי לוי: אני מדבר על תערוכות מקצועיות שאליהן מגיעים קניינים.

מיקי לוי: אני מדבר על תערוכה שצריכה להיפתח לקראת סוף אוגוסט, של כל יצרני המזון במדינת ישראל.

מיקי לוי: עכשיו תגידו – הרי אין טיסות, נכון, אבל כל המוצרים מרוכזים באותו מקום והצרכנים הישראליים מגיעים לשם כדי לרכוש סוגים שונים של מזון.

מיקי לוי: פונים אלי לא מארגני התערוכות כבר, פונים אלי יצרני המזון.

מיקי לוי: יתרה מכך, פנו אלי – זה מצחיק אבל פנו אלי גם מקהילות יהודיות בעולם שכל שנה הם באים, ואני מתפלא שהסיעות החרדיות אינן פה, שכל פעם זו התערוכה שדרכה הם מחדשים את המלאי ומחדשים את אותם מוצרי מזון כשרים שמגיעים לקהילות היהודיות בעולם.

מיקי לוי: כשישבתי אתם לישיבה גדולה – יש שליטה מלאה על מספר הנכנסים, יותר מכל מקום אחר.

מיקי לוי: מדובר בהאנגרים גדולים, יבואו ויגידו בכל שעה ייכנסו 100 איש – 100 איש, מרחק של ארבעה מטר – ארבעה מטר.

מיקי לוי: עם מסיכות – עם מסיכות.

מיקי לוי: חיטוי בסוף כל יום.

מיקי לוי: זה המקום הכי קל לתחזוקה – בדיקה בכניסה.

מיקי לוי: את יודעת מה?

מיקי לוי: בכנסת יותר מסוכן.

מיקי לוי: למה לא פותחים?

מיקי לוי: לא מבינים את זה?

מיקי לוי: כל מה שהוועדה הזאת המליצה בעבר התקבל על ידי הממשלה והתגלה כנכון.

מיקי לוי: יש לנו אחריות - -

יפעת שאשא ביטון: ומקדם התחלואה יורד.

יפעת שאשא ביטון: אמרו לנו שהיום אנחנו נהיה עם 1,000 חולים קשים ואנחנו לא, תודה לאל.

מיקי לוי: יש לנו אחריות ציבורית.

מיקי לוי: במקומות שאמרנו שמסוכן לא פתחנו אבל עד היום, מה שפתחנו, הוכיח את עצמו, והטיפול של הוועדה בפתיחת השמיים.

מיקי לוי: אני מבקש בעניין הזה שהוועדה תיזום גם את פתיחת גני התערוכה, זה סתם.

מיקי לוי: אין בזה היגיון.

מיקי לוי: אותו דבר במוזיאון המדע – מה ההיגיון?

מיקי לוי: פתחנו את כל המוזיאונים.

מיקי לוי: הרי זה בשליטה, יבואו ויגידו שבמקום 700 איש ייכנסו רק 70 ילדים, 20 ילדים, 10 ילדים.

יפעת שאשא ביטון: יש תו סגול ייעודי שאושר על-ידי משרד הבריאות.

מיקי לוי: חד-משמעי.

מיקי לוי: את יודעת, לפעמים בא לי להגיד ואני נזהר כי בעברי התעסקתי עם אכיפת החוק אבל באמת, למה צריך להתחנן לדברים שהם הגיוניים?

מיקי לוי: תפתחו את גני התערוכה בתל-אביב.

מיקי לוי: יש לי אבסורד – לפני כשלושה שבועות קיים משרד הבריאות בגני התערוכה בחינה ל-1,000 אחיות.

מיקי לוי: זה חשוב.

מיקי לוי: לא הייתי אומר את זה כדי לבטל את זה, הייתי מחכה שהם יסיימו את הבחינה כי חסרות אחריות אבל שם זה בסדר ופה זה לא בסדר?

מיקי לוי: בחייכם.

מיקי לוי: קובעי המדיניות, תשמעו אותנו.

מיקי לוי: תודה.

יפעת שאשא ביטון: תודה רבה לחבר הכנסת מיקי לוי.

יפעת שאשא ביטון: אנחנו יכולים לעבור להקראה של הצו?

נירה לאמעי רכלבסקי: כן.

נירה לאמעי רכלבסקי: אולי רק כמה מילים לעורכת הדין נינה כהן קרן, נמצאת בזום?

יפעת שאשא ביטון: נינה, בבקשה.

נינא כהן קרן: אני רק אגיד לגבי הדברים של חבר הכנסת מיקי לוי: דבר ראשון, בתקנות החדשות שייכנסו לתוקף ככל הנראה היום בחצות, ב-11 לאוגוסט, בוטלה ההגבלה לפעילות של מוזיאונים למדע לילדים והם יוכלו לפעול תחת הוראות מנהל.

נינא כהן קרן: לגבי התערוכות – גם הנושא הזה עלה בשולחנות עגולים שנערכו בשבוע האחרון במשרד.

נינא כהן קרן: אני אגיד שאני לא יודעת מה הכוונה בדיוק בתערוכה, המילה "תערוכה" לא מופיעה בתקנות ואין הגבלה על תערוכה - -

מיקי לוי: אז אני יכול להגיד להם לפתוח.

מיקי לוי: מצוין.

נינא כהן קרן: יש הגבלה לירידים, והכוונה באמת למנוע ירידים כמו שבוע הספר, חוצות היוצר וירידים מהסוג הזה.

מיקי לוי: לא מדובר על זה.

נינא כהן קרן: אנחנו נבחן את הדברים.

נינא כהן קרן: מקומות שהם פתוחים לציבור כמו מוזיאונים ומקומות כאלה – יכולים - -

מיקי לוי: זה לא פתוח לציבור.

מיקי לוי: תערוכות מקצועיות לקניינים, 12,000 עובדים, אני מתחנן כבר חודש ימים – תפתחו את גני התערוכה בתל-אביב.

מיקי לוי: תגידו לא שבוע הספר, לא מכירת רהיטים, לא מכירת מוצרי חשמל – תערוכות מקצועיות.

מיקי לוי: אפשר לשלוט על מספר הנכנסים, אפשר למדוד להם חום, אפשר להפוך את המיזוג, אפשר הכל רק תגידו.

מיקי לוי: את יודעת מה?

מיקי לוי: אני מקבל תחינות מהמאבטחים במקום.

נינא כהן קרן: אז נערך שולחן עגול והנושא הזה - -

מיקי לוי: מתי תשובה בבקשה?

מיקי לוי: זה לא מופנה אליך, אני מתנצל.

מיקי לוי: מתי תשובה על התערוכות לוועדה?

נינא כהן קרן: אני לא יכולה להתחייב על תאריך, אני כן יכולה להגיד שזה ביחד עם עוד מכלול של הגבלות נבחנים, ונערכת לגביהם חשיבה האם גם מבחינת לוחות זמנים - -

מיקי לוי: אנחנו יכולים להתקשר אליך ביום רביעי, חמישי?

מיקי לוי: בקולי כבר יש תחינה.

נינא כהן קרן: זה לא אני מחליטה, וזה בעיקר עניין של מדיניות מקצועית.

יפעת שאשא ביטון: אני רק אומר, נינה, בגלל שאת נותנת את הייעוץ המשפטי ולהתחבר גם לדברים של חבר הכנסת מיקי לוי ואפילו להרחיב – הרי איפשרו חללי תצוגה במוזיאון אז שיאפשרו חללי תצוגה חיצוניים.

יפעת שאשא ביטון: הרי כל הזמן משרד הבריאות אומר שבחוץ זה בסדר, נכון?

יפעת שאשא ביטון: אז מה הבעיה לאשר חללי תצוגה חיצוניים?

יפעת שאשא ביטון: צריך לראות איך אנחנו בודקים את הדברים ולא יוצא שמישהו נופל לנו בין הכיסאות רק בגלל הגדרה משפטית כזו או אחרת, בדומה למה שהיה לנו עם המתקנים בעיר אילת, שהוגדרו כמתקני שעשועים והם בכלל אטרקציות.

יפעת שאשא ביטון: זאת אומרת, אנחנו צריכים לראות איך ההגדרות המשפטיות לא מפילות לנו פה משפחות שלמות שמאבדות את הפרנסה שלהן, ואנחנו מפספסים אותם.

יפעת שאשא ביטון: אז בבקשה תשימו לב גם לזה.

יפעת שאשא ביטון: אני שמחה לגבי מוזיאון המדע, שגם כאן העיוות מתוקן, ואני גם אתן לכם ואשים עוד נדבך אחד, זה הנושא של פארק מים, שהם אטרקציות.

יפעת שאשא ביטון: יש מקומות שיש בהם מגלשה אחת.

יפעת שאשא ביטון: זה לא פארק, זה לא לונה-פארק, זה לא משהו המוני, וגם שם אפשר בצורה מאוד מסודרת – אגב, גם בלי הקורונה, מעלים אחד, אחד, בגלל שאסור שאחד יגלוש על השני מטעמי בטיחות.

יפעת שאשא ביטון: אז גם את זה תנסו לקחת בחשבון ולראות איך אנחנו לא פוגעים באנשים שהשקיעו את מיטב כספם לקראת הקיץ והולכים לאבד הכל כי ייגמר הקיץ, אין להם מועד ב'.

יפעת שאשא ביטון: אז תנסו לבדוק גם את הדקויות בעניין הזה.

יפעת שאשא ביטון: הם לא לונה-פארק, הם לא מה שמתכוון אליו המחוקק לצורך העניין אלא משהו אחר לגמרי.

יפעת שאשא ביטון: אני אשמח אם זה יישב בשולחנות העגולים על השולחן.

יפעת שאשא ביטון: את רוצה להתייחס לגבי הצו הנוכחי בכמה מילים?

נינא כהן קרן: בכמה מילים – הצו הנוכחי מבקש לבטל את ההגבלות שנותרו למעשה רק לפעילות של חנויות ועסקים בסופי שבוע, ובבחינה של מכלול ההגבלות הוחלט שאין כרגע סיבה להשאיר רק את ההגבלה הזאת.

נינא כהן קרן: אמנם החוק בכל מקרה פוקע היום אבל בגלל ההשלכות הכלכליות שיש לזה הוחלט לעשות את התיקון הספציפי הזה עוד קודם, כדי לאפשר גם בסוף השבוע האחרון את הפעילות שלהם.

נירה לאמעי רכלבסקי: הצו הזה נכנס לתוקף כבר ב-6 לאוגוסט, ואני מבינה שהיום בין שש לשבע כבר יגיעו תקנות הגבלת פעילות לפי חוק - -

נינא כהן קרן: הם הגיעו אתמול בצהרים והם אמורות בשעות הקרובות להיכנס לתוקף ב-11ל אוגוסט כי זה מועדי תחילה אבל הם יתפרסמו ברשומות בשעות הקרובות

יפעת שאשא ביטון: אוקי.

נירה לאמעי רכלבסקי: אז אני מקריאה את הצו: "צו לתיקון ולקיום תוקפן של תקנות שעת חירום (נקיף הקורונה החדש – הגבלת פעילות) (שינוי התוספת לחוק) (מס' 5), התש"ף-2020.

נירה לאמעי רכלבסקי: בתוקף סמכותה לפי סעיף 2(א)(2) לחוק לתיקון לקיום תוקפן של תקנות שעת חירום (נגיף הקורונה החדש – הגבלת פעילות), התש"ף-2020 (להלן – החוק), מצווה הממשלה לאמור: שינוי התוספת 1.

נירה לאמעי רכלבסקי: בתוספת לחוק, בתקנות שעת חירום המובאות בה – לחוק

נירה לאמעי רכלבסקי: "בתקנה 6, בפסקה(1), הקטע החל במילים "או (ג)" עד המילים "למעט לעניין תקנה 5(ב)(2) – יימחקו.

נירה לאמעי רכלבסקי: " זאת העבירה הפלילית שהייתה מלווה.

נירה לאמעי רכלבסקי: זה היה בט"ז באב (6 באוגוסט 2020).

יפעת שאשא ביטון: מי בעד לאשר את הצו?

יפעת שאשא ביטון: בעד – 3

יפעת שאשא ביטון: נמנעים – אין

יפעת שאשא ביטון: 3 בעד, אין נגד, אין נמנעים.

יפעת שאשא ביטון: הצו אושר.

יפעת שאשא ביטון: אני רק יכולה להבטיח לכם, חברים, אני מבינה שסביב החוק החדש וההגבלות שיגיעו לוועדות אחרות, אנחנו נמשיך לקיים דיונים בוועדה גם סביב הגבלות שלא יגיעו לשולחן הזה כדי לראות את הנתונים ואת ההיגיון שעומד מאחוריהם ולהציף את הדברים ככל שנידרש.

יפעת שאשא ביטון: אני מקווה שלא נידרש, שהדברים יהיו הגיוניים.

יפעת שאשא ביטון: תודה רבה לכולם.

יפעת שאשא ביטון: הישיבה נעולה.